
Parlamentul  României
Camera Deputaților
	Comisia pentru agricultură, silvicultură, industrie alimentară şi servicii specifice
Bucureşti,  19.10.2016
Nr. 4c-4/565
	
	Comisia pentru mediu și echilibru ecologic
București, 19.10.2016

Nr. 4c-27/427


RAPORT  COMUN
asupra proiectului de Lege privind instituirea zilei de 25 martie ca Ziua națională a pădurilor 
(PL.x 396/2016)

În conformitate cu prevederile art. 95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice și Comisia pentru mediu și echilibru ecologic au fost sesizate spre dezbatere în fond cu proiectul de Lege privind instituirea zilei de 25 martie ca Ziua națională a pădurilor, transmis cu adresa nr. PLx 396 din 3 octombrie 2016 şi înregistrat cu nr. 4c-4/517/04.10.2016 la Comisia pentru agricultură, respectiv cu nr. 4c-27/376/04.10.2016 la Comisia pentru mediu.
Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege în şedinţa din 27 septembrie 2016.
La întocmirea raportului comun Comisiile au avut în vedere:

· avizul favorabil al Consiliului Legislativ (nr. 458/11.05.2016); 
· punctul de vedere al Guvernului prin care susține adoptarea propunerii legislative.
Proiectul de lege are ca obiect de reglementare instituirea Zilei naționale a pădurilor în data de 25 martie, cu scopul de a crește gradul de responsabilizare asupra gestionării, conservării și dezvoltării durabile a tuturor tipurilor de păduri, în beneficiul generațiilor prezente și viitoare.
Membrii Comisiei pentru agricultură, silvicultură, industrie alimentară şi servicii specifice și ai Comisiei pentru mediu și echilibru ecologic au examinat proiectul de lege menţionat mai sus în şedinţa din 18 octombrie 2016. 
La lucrări şi-au înregistrat prezenţa un număr de 32 deputaţi, din totalul de 33 membri ai Comisiei pentru agricultură, respectiv un număr de 8 deputați, din totalul de 16 membri ai Comisiei pentru mediu și echilibru ecologic.
La dezbaterea proiectului a participat, ca invitat, în conformitate cu prevederile art. 55 din Regulamentul Camerei Deputaţilor, republicat, doamna Erika Stanciu, secretar de stat în cadrul Ministerului Mediului, Apelor si Pădurilor.
În urma examinării proiectului de lege şi a opiniilor exprimate de către membrii comisiilor, s-a hotărât, în unanimitate de voturi, să se supună plenului Camerei Deputaţilor adoptarea proiectului de Lege privind instituirea zilei de 25 martie Ziua națională a pădurilor în forma prezentată de Senat.

În raport cu obiectul şi conţinutul său, proiectul de lege face parte din categoria legilor ordinare.
	PREŞEDINTE,
 Nini SĂPUNARU

	PREȘEDINTE, 
Ileana Carmen MOLDOVAN 


	SECRETAR, 

Costel ŞOPTICĂ
	SECRETAR, 

Vasile Daniel SUCIU 


  Consilier parlamentar, Anton Păştinaru                Consilier parlamentar, Andreea Negulescu                                                                                                                  

